ddrg/super_eurlex huggingface dataset:
Official Journal L 022 , 29/01/1999 P. 0069 - 0070



Id-Deċiżjoni tal-Kunsill tal- 25 ta' Jannar 1999 dwar l-awdituri esterni tal-banek ċentrali nazzjonali (1999/70/KE) IL-KUNSILL TA' L-UNJONI EWROPEA, Wara li kkunsidra l-Protokoll dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew u partikolarment l-Artikolu 27.1 tiegħu, Wara li kunsidra r-Rakkomandazzjoni tal-Bank Ċentrali Ewropew (hawnhekk iżjed 'il quddiem imsejjaħ l- "BĊE") tat- 12 ta' Novembru 1998 [1], Billi l-kontijiet tal-BĊE u tal-banek ċentrali nazzjonali (hawnhekk iżjed 'il quddiem msejħa "BĊNi"') għandhom jiġu verifikati minn awdituri indipendenti u esterni rakkomandati mill-Kunsill Governattiv tal-BĊE u approvati mill-Kunsill; Billi l- BĊE rrakkomanda l-ħatra mill-ġdid ta' l-awdituri esterni preżenti maħtura minn kull BĊN parteċipanti bla ħsara għal xi deċiżjoni possibbli aktar tard, IDDEĊIEDA KIF ĠEJ: Artikolu 1 1. KPMG Réviseurs d'Entreprises s.c., Antwerp, u Deloitte Touche Tohmatsu s.c., Brussel, huma hawnhekk approvati bħala l-awdituri esterni tal-Banque Nationale de Belgique/Nationale Bank van België. 2. KPMG Deutsche Treuhandgesellschaft AG u PwC Deutsche Revision AG huma hawnhekk approvati bħala l-awdituri esterni tad-Deutsche Bundesbank. 3. Coopers & Lybrand, li tappartieni lid-ditta internazzjonali PricewaterhouseCoopers, hija hawnhekk approvata bħala l-awditur estern tal-Banco de España. 4. Mazars & Guérard, Paris, u Deloitte Touche Tohmatsu-Audit, Neuilly, huma hawnhekk approvati bħala awdituri esterni tal-Banque de France. 5. PricewaterhouseCoopers, Dublin, hija hawnhekk approvata bħala l-awditur estern tas- Central Bank of Ireland. 6. Reconta Ernst and Young, spa, Rome, hija hawnhekk approvata bħala l-awditur estern tal-Banca d'Italia. 7. PricewaterhouseCoopers SARL (Société à responsabilité limitée), Réviseur d'Entreprises, il-Lussemburgu, hija hawnhekk approvata bħala l-awditur estern tal-Banque centrale du Luxembourg. 8. Prof. Dr J.A. van Manen RA (accountant reġistrat) huwa hawnhekk approvat bħala l-awditur estern ta' De Nederlandsche Bank, li jaġixxi fuq f'ismu personali, sieħeb ma PricewaterhouseCoopers. 9. Prof. Dr Kurt Neuner, Dr Pipin Henzl, Dr Peter Wolf, Mag. Christian Hofer, Dkfm. Dr Peter Christian Gormasz u Dkfm. Leopold Wundsam, li huma kollha, accountants pubbliċi ċertifikati u reġistrati, huma hawnhekk approvati bħala awdituri esterni tal-Österreichische Nationalbank. 10. PricewaterhouseCoopers-Auditores e Consultores Lda., hija hawnhekk approvata bħala l-awditur estern tal-Banco de Portugal. 11. Arthur Anderson Oy huwa hawnhekk approvat bħala l-awditur estern ta' Suomen Pankki. Artikolu 2 Din id-Deċiżjoni għandha tkun notifikata lill- BĊE. Artikolu 3 Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej. Magħmula fi Brussel, fil-25 ta' Jannar 1999. Għall-Kunsill Il-President J. Fischer [1] ĠU C 411, tal-31.12.1998, p. 11. --------------------------------------------------
Official Journal L 235 , 19/09/2000 P. 0025 - 0026



Id-Deċiżjoni tal-Kummissjoni tas-6 ta’ Settembru 2000 li temenda d-Deċiżjoni 97/569/KE dwar it-tħejjija ta’ listi proviżorja ta’ stabbilimenti ta’ pajjiżi terzi li minnhom l-Istati Membri jawtorizzaw importazzjoni ta’ prodotti tal-laħam (notifikat taħt id-dokument C(2000) 2480) (Test b’relevanza għaż-ŻEE) (2000/555/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet tat-tħejjija, għal perjodu temporanju, listi proviżorji ta’ stabbilimenti ta’ pajjiżi terzi li minnhom l-Istati Membri huma awtorizzati li jimpurtaw ċerti prodotti ta’ oriġini mill-annimali, prodotti mis-sajd jew molluski bi-valvoli ħajjin [1], kif l-aħħar emendata bid-Deċiżjoni 98/603/EC [2], u b’mod partikolari l-Artikolu 2(1) tagħha, Billi: (1) Listi proviżorji ta’ stabbilimenti f’pajjiżi terzi li jipproduċu prodotti tal-laħam tħejjew bid-Deċiżjoni tal-Kummissjoni 97/569/KE [3], kif l-aħħar emendata bid-Deċiżjoni tal-Kummissjoni 2000/253/KE [4]. (2) L-Awstralja bagħtet lista ta’ stabbilimenti li jipproduċu prodotti tal-laħam u li għalihom l-awtoritajiet responsabbli jiċċertifikaw li l-istabbilimenti huma skond ir-regoli tal-Komunità. (3) Lista proviżorja ta’ stabbilimenti li jipproduċu prodotti tal-laħam tista’ għalhekk titħejja għall-Awstralja. Id-Deċiżjoni tal-Kummissjoni 97/569/KE għandha għalhekk tiġi hekk emendata. (4) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti, ADOTTAT DIN ID-DEĊIŻJONI: L- Artikolu 1 It-test ta’ l-Anness li jinsab ma’ din id-Deċiżjoni huwa miżjud ma’ l-Anness li jinsab mad-Deċiżjoni 97/569/KE. L- Artikolu 2 Din id-Deċiżjoni hija indirizzata lill-Istati Membri. Magħmula fi Brussel, fis-6 ta’ Settembru 2000. Għall-Kummissjoni David Byrne Membru tal-Kummissjoni [1] ĠU L 243, tal-11.10.1995, p. 17. [2] ĠU L 289, tat-28.10.1998, p. 36. [3] ĠU L 234, tas-26.8.1997, p. 16. [4] ĠU L 78, tad-29.3.2000, p. 32. -------------------------------------------------- ANEXOBILAGANHANGΠAPAPTHMAANNEXANNEXEALLEGATOBIJLAGEANEXOLIITEBILAGA País: AustraliaLand: AustralienLand: AustralienXώρα: AυστραλίαCountry: AustraliaPays: AustraliePaese: AwstraliaLand: AustraliëPaís: AustráliaMaa: AustraliaLand: Australien 1 | 2 | 3 | 4 | 5 | 108 | Wintulchs Pty Ltd | Gawler | South Australia | FMP, WMP, 6 | 316 | Overseas Game Meat Export Pty Limited | Neurang | Queensland | WMP, 6 | 1136 | Maggie Beer Products Pty Ltd | Tanunda | South Africa | FMP, WMP, 6 | 1437 | Vilmos & Rosemary Milisits Pty Ltd | Mile End | South Africa | FMP, WMP, 6 | --------------------------------------------------
Official Journal L 055 , 24/02/2001 P. 0068 - 0068



Id-Deċiżjoni tal-Bank Ċentrali Ewropew ta' l-10 ta' Novembru 2000 fuq il- publikazzjoni ta' ċerti atti u strumenti legali tal-Bank Ċentrali Ewropew (BĊE/2000/12) (2001/150/KE) IL-KUNSILL REGOLATORJU TAL-BANK ĊENTRALI EWROPEW, Wara li kkunsidraw l-Istatut tas-Sistema Ewropea tal-Bankijiet Ċentrali u tal-Bank Ċentrali Ewropew (hawnhekk iżjed 'il quddiem msejjaħ l-"Istatut") u partikolarment l-Artikoli 10.4, 34.1 u 34.2 ta' dan, Wara li ġie kkonsultat il-Kunsill Generali tal-Bank Ċentrali Ewropew (BĊE), Billi: (1) Il-BĊE jagħti importanza kbira lill-tisħieħ tat-trasparenza tal-kwadru reglolatorju tas-Sistema Ewropea tal-Bankijiet Ċentrali (SEBĊ). In konformità ma' dan l-approċċ, atti legali adottati mill-BĊE għandhom ikunu disponibbli lill-pubbliku in ġenerali għall-għarfien pubbliku anki fl-assenza ta'obligazzjoni għal dan skond it-Trattat li jistabbilixxi l-Komunità Ewropea jew l-Istatut. (2) It-trasparenża tista' tiġi ottenuta permezz tal-pubbblikazzjoni ta' l-atti u instrumenti tal-BĊE fil-lingwi uffiċjail kollha tal-Komunità fil-Ġurnal Uffiċjali tal-Kommunitajiet Ewropej IDDEĊIEDA DAN LI ĠEJ: Artikolu 1 Linji gwida BĊE/1998/NP10 tat-3 ta' Novembru 1998 fuq l-implimentazzjoni ta' l-Artikolu 52 ta' l-Istatut tas-Sistema Ewropea Tal-Bankijiet Ċentrali u tal-Bank Ċentrali Ewropew (L-Anness I ta' dina d-Deċiżjoni), Linji gwida BĊE/1999/NP11 tat-22 t'April 1999 fuq l-awtoriżazzjoni biex jiġi mistħarreġ flus tal-karta nazzjonali waqt il-perijodu transnazzjonaili(L-Anness II ta' dina d-Deċiżjoni) u Linji gwida BĊE/1998/NP28 tat-22 ta' Diċembru 1998 dwar ir-regoli komuni u r-rekwiżiti minimi għall-protezzjoni tal-kunfidenzialità ta' l-informazzjoni statistika individwali miġbura mill-Bank Ċentrali Ewropew bl-assistenża tal-bankijiet Ċentrali nazzjonali (L-Anness III ta' dina d-Deċiżjoni); Deċiżjoni BĊE/1998/NP1 tad-19 ta' Gunju1998 fuq il-ħatra u fuq it-tul tal-mandat ta' l-awditur estern tal-Bank Ċentrali Ewropew (L-Anness IV ta' dina d-Deċiżjoni); Deċiżjoni BĊE/1998/NP15 ta' l-1 ta' Diċembru 1998 dwar l-esekuzzjoni mill-Bank Ċentrali Ewropew ta' ċerta funzjonijiet rigwardanti assistenża finanżjarja ghall-żmien temporanju għall-bilanċ ta' pagamenti ta' l-Istati Membri (L-Anness V ta' din id-Deċiżjoni) u r-Rakomandazzjoni BĊE/1999/NP7 tat-8 ta'April 1999 fuq it-trattament tal-kontijiet ta' spejjeż li ntefqu in konnessjoni ma' l-istħarriġ tal-flus tal-karta (L-Anness VI ta' din d-Deċiżjoni) huma hawnhekk ippubblikati. Artikolu 2 Din id-Deċiżjoni għandha tiġi ppublikata fil-Ġurnal Uffiċjali tal-Komunitajiet Ewropej. Magħmula fi- Frankfurt am Main, fl-10 ta' Novembru 2000. Il-President tal-BĊE Willem F. Duisenberg --------------------------------------------------
Official Journal C 362 , 18/12/2001 P. 0001 - 0001



Id-Deċiżjoni tal-Kunsill tas-6 ta' Diċembru 2001 li testendi l-mandat tal-Europol li jiehu ħsieb il-forom serji ta' kriminalità internazzjonali, li huma mniżżlin fl-Anness tal-Konvenzjoni tal-Europol (2001/C 362/01) IL-KUNSILL TA' L-UNJONI EWROPEA, Wara li kkunsidra l-Konvenzjoni li tistabbilixxi l-Uffiċċju tal-Pulizija Ewropew, Europol (Il-Konvenzjoni tal-Europol) [1], u b'mod partikolari l-Artikolu 2(2) tiegħu, Wara li kkunsidra l-inizjattiva tar-Renju tal-Belġju u dak ta' l-Isvezja [2], Wara li kkunsidra l-opinjoni tal-Parlament Ewropew [3], Wara li kkunsidra ix-xogħol preparatorju dwar din il-kwistjoni mill-Bord tal-Europol, b'mod partikolari l-informazzjoni dwar il-budget u l-implikazzjonijiet għall-persunal tal-Europol, Billi: (1) Wiehed mill-għanijiet ta' l-Unjoni hu li jipprovdi liċ-ċittadini, livell għoli ta' sigurtà f'ambjent ta' libertà, sigurtà u ġustizzja billi jiżviluppa azzjonijiet komuni bejn l-Istati Membri fl-oqsma tal-koperazzjoni tal-pulizija. (2) Il-koperazzjoni tkun iktar msaħħa fil-parametri tal-Konvenzjoni tal-Europol, jekk il-Europol tagħmel x-xogħol taghħa billi tirrispetta kull aspett tal-kriminalità organizzata internazzjonali, f'ċertu żoni prioritarji li jissemmew fl-Anness tal-Konvenzjoni tal-Europol. (3) Iż-żoni prijoritarji ghandhom jiġu definiti fuq il-bażi ta' riċerka kontinwa dwar it-tendenzi ta' l-atti kriminali fit-territorji ta' l-Istati Membri. (4) Din id-Deċiżjoni hija bla ħsara għar-rwolijiet rispettivi tal-Kummissjoni u tal-Bank Ċentrali Ewropew. IDDEĊIEDA DAN LI ĠEJ: Artikolu 1. 1 Il-Europol hi istruwita hawnhekk biex tieħu ħsieb il-forom serji ta' kriminalità internazzjonali, li huma mniżżlin fl-Anness tal-Konvenzjoni tal-Europol. Artikolu 2 1. Fuq proposta mill-Bord ta' Ġestjoni ta' l-Europol, il-Kunsill għandu jistabbilixxi unanimament liema forom serji ta' kriminalità internazzjonali għandhom jingħataw prijorità. 2. Id-Direttur għandu jinforma lill-Bord ta' Ġestjoni b'mod regolari dwar l-implimentazzjoni ta' dawn il-prijoritajiet. 3. Ir-rapport ġenerali rigward l-attivitajiet ta' l-Europol msemmi fl-Artikolu 28(10), fl-ewwel punt ta' l-ewwel subparagrafu tal-Konvenzjoni tal-Europol, għandu jkollu referenzi espliċiti għal, u jirrifletti dawn il-prijioritajiet u l-implimentazzjoni tagħhom. Artikolu 3 1. Din id-Deċiżjoni għandha ssir effettiva fl-1 ta' Jannar 2002. 2. Mill-1 ta' Jannar 2002, id-Deċiżjoni tal-Kunsill tad-29 ta' April 1999 dwar l-estensjoni tal-mandat tal-Europol biex jieħu ħsieb l-iffalsifikar tal-flus u l-metodi ta' pagament [4] għandha tiġi mħassra. Artikolu 4 Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej. Magħmula fi Brussel, fis-6 Diċembru 2001. Għall-Kunsill Il-President M. Verwilghen [1] ĠU C 316, tas-27.11.1995, p. 2. [2] ĠU C 176, tal-21.6.2001, p. 26 [3] Opinjoni espressa fit-12 ta' Novembru 2001, u li ghadha mhix ippublikata fil-Ġurnal Uffiċjali. [4] ĠU C 149, tat-28.5.1999, p. 16. --------------------------------------------------
Official Journal L 102 , 12/04/2001 P. 0073 - 0073



Id-Deċiżjoni tal-Kummissjoni tal-11 ta’ April 2001 li temenda d- Deċiżjoni 92/486/EEC li tistabilixxi l- forma ta’ kooperazzjoni bejn iċ- ċentru host ANIMO u l- Istati Membri (innotifikata taħt dokument numru K(2001) 1100) (Test b’ rilevanza għaż-ŻEE) (2001/301/KE) IL- KUMMISSJONI TAL- KOMUNITAJIET EWROPEJ, Wara li kkunsidrat it-Trattat li jistabbilixxi l- Komunità Ewropea, Wara li kkunsidrat id- Direttiva tal- Kunsill 90/425/KEE tas- 26 ta’ Ġunju 1990 dwar il- kontrolli veterinarji u żootekniċi applikabbli għall- kummerċ intra- komunitarju f’ ċerti annimali u prodotti bil- għan li jkun ikkompletat is- suq intern [1], kif l- aħħar emendata bid-Direttiva 92/118/EEC [2], u b’ mod partikolari l-Artikolu 20(3) ta’ dan, Billi: (1) Studji varji tal- Komunitàa u seminarji jindikaw li n-network ta’ l- arkitettura ANIMO ghanda tigi riveduta bil- għan li tkun stabbilita sistema veterinarja li tinkludi l- applikazzjonijiet kompjuterizzati differenti wżati. (2) Deċiżjoni 92/486/KEE tal- 25 ta’ Settembru 1992 tistabilixxi l- forma ta’ kooperazzjoni bejn iċ- ċentru ta’ ospitazzjoni ANIMO u l- Istati Membri [3], kif l- aħħar emendata minn Deċiżjoni 2000/288/KE [4], ghanda tkun emendata b’ mod xieraq sabiex tiggarantixxi l-kontinwitàa tan-network ta’ l- ANIMO. (3) Il- miżuri li hemm provduti f’ din id- Deċiżjoni huma skond l- opinjoni tal- Kumitat Permanenti Veterinarju, ADOTTAT DIN ID- DEĊIŻJONI: Artikolu 1 Is- segwenti paragrafu 6 hu miżjud ma’ l-Artikolu 2a ta’ Deċiżjoni 92/486/KEE: "6. Għall- perijodu mill- 1 ta’ April 2001 sa’ l- 31 ta’ Marzu 2002, l- awtoritajiet ta’ koordinazzjoni li hemm provvediment ghalihom fl-Artikolu 1 ser jiżguraw li l- kuntratti li għalihom hemm referenza f’ dak l- Artikolu huma estiżi għal sena. Is- segwenti ħlas ser japplika fir-rigward ta’ dan il- paragrafu: - ECU 386 għal kull unità (unità ċentrali, unità lokali, post ta’ spezzjoni fuq il-fruntiera) għal kull wieħed mill- unitajiet ANIMO elenkati f’ Deċiżjoni 2000/287/KE [5]." Artikolu 2 Din id- Deċiżjoni ser tapplika mill- 1 ta’ April 2001. Artikolu 3 Din id-Deċiżjoni hi ndirizzata lill- Istati Membri. Magħmul fi Brussel, fil-11 ta’ April 2001. Għall- Kummissjoni David Byrne Membru tal- Kummissjoni [1] ĠU L 224, tal-18.8.1990, p. 29. [2] ĠU L 62, tal-15.3.1993, p. 49. [3] ĠU L 291, tas-7.10.1992, p. 20. [4] ĠU L 98, tad-19.4.2000, p. 37. [5] ĠU L 98, tad-19.4.2000, p. 12. --------------------------------------------------
Official Journal L 273 , 16/10/2001 P. 0024 - 0025



Id-Deċiżjoni tal-Kummissjoni tad-9 ta’ Ottubru 2001 li tiġi emendata d-Deċiżjoni 92/452/KEE rigward il-listi ta’ kollezzjonijiet ta’ embrijoni u produzzjoni ta’ l-embrijuni approvata f’pajjizi terzi għall-esportazzjoni ta’ embrijuni taċ-ċanga lill-Komunità (notifikata bid-dokument Ċ(2001) 3001) (Test b’rilevanza għaż-ŻEE) (2001/728/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 89/556/KEE tal-25 ta’ Settembru 1989 rigward il-kundizzjonijiet tas-saħħa ta’ l-annimali li jinfluwenzaw in-negozju intra-Komunitarju u importazzjoni minn pajjizi terzi ta’ embrijoni ta’ annimali domestiċi tat-tip ċanga [1], hekk kif ġie emendat l-aħħar bid-Deċiżjoni 94/113/KE [2], u b’mod partikolari Artiklu 8 tagħha, Billi: (1) Is-servizzi veterinarji kompetenti ta’ New Zealand ressqu talba għaż-żieda mal-lista, stabbilita mid-Deċiżjoni tal-Kummissjoni 92/452/KEE [3], hekk kif ġiet emendata bid-Deċiżjoni 2001/638/KE [4] ta’ timijiet uffiċċjalment approvati fit-territorji tagħhom għall-esportazzjoni ta’ embrijoni ta’ annimali domestiċi tar-razza bovina lill-Komunità. (2) Garanziji rigward kunsens għad-domanda li ġiet speċifikata f’Artiklu 8 tad-Direttiva 89/556/KEE ġew aċċettati mill-Kummissjoni. (3) F’dak li għandu x’jaqsam mal-Kanada, tim li ġie approvat minn qabel għall-ġbir biss għandu jiġi approvat għall-produzzjoni wkoll fuq domanda ta’ l-awtoritajiet Kanadiżi. (4) Bħala riżultat, id-Deċiżjoni 92/452/KEE għandha tiġi emendata. (5) Il-miżuri li ġew provduti f’din id-Deċiżjoni jaqblu ma’ l-opinjoni tal-Kumitat Veterinarju, ADOTTAT DIN ID-DEĊIŻJONI: Artikolu 1 L-Anness tad-Deċiżjoni 92/452/KEE huwa emendat kif ġej: 1. Il-linja ta’ hawn taħt hija miżjuda mal-linji li jikkonċernaw timijiet ta’ New Zealand: "NZ | | NZET 10 | | Marshall u Hicks Veterinary Surgeons 71 Main Street PO Box 77 Otautau | Daryl Peter John Marshall" | 2. Il-linji li jikkonċernaw timijiet Kanadiżi No E 933 ġie mibdul b’dan li ġej: "CA | | E 933 | E 933(FIV) | E.T.E. Inc 3 700 boulevard de 1a Chaudiere suite 100 Ste-Foy, Quebec GIX 2K5 | Dr Louis Picard Dr Marc Dery" | Artikolu 2 Din id-Deċiżjoni hija indirizzata lill-Istati Membri kollha. Magħmul fi Brussel, id- 9 t’Ottubru 2001. Għall-Kummissjoni David Byrne Membru tal-Kummissjoni [1] ĠU L 302, tad-19.10.1989, p. 1. [2] ĠU L 53, ta’ l-24.2.1994, p. 23. [3] ĠU L 250, tad-29.8.1992, p. 40. [4] ĠU L 223, tat-18.8.2001, p. 24. --------------------------------------------------
Official Journal L 073 , 15/03/2002 P. 0030 - 0031



Id-DeĊiżjoni tal-Kummissjoni ta' l-14 ta' Marzu 2002 li temenda d-Deċiżjoni 96/587/KE dwar il-pubblikazzjoni tal-lista ta' l-organizzazzjonijiet rikonoxxuti li ġew innotifikati mill-Istati Membri skond id-Direttiva tal-Kunsill 94/57/KE (innotifikata taħt id-dokument numru C(2002) 995) (Test b'rilevanza għaż-ŻEE) (2002/221/KE) IL-KUMMISSJONI TAL- KOMUNITAJIET EWROPEJ, Wara li kkunsidrat it-Trattat li jistabilixxi l-Komunità Ewropea, Wara li kkunsidrat id-Direttiva tal-Kunsill 94/57/KE tat-22 ta' Novembru 1994 dwar ir-regoli komuni u n-normi ta' l-organizzazzjonijiet ta' l-ispezzjonijiet u l-perizji u għall-attivitajiet rilevanti ta' l-amministrazzjonijiet marittimi [1], kif emendata bid-Direttiva tal-Kummissjoni 97/58/KE [2], u b'mod partikolari l-Artikolu 4(5) tagħha, Billi: (1) Lista ta' l-organizzazzjonijiet rikonoxxuti kienet ġiet ippublikata bid-Deċiżjoni tal-Kummissjoni 96/587/KE tat-30 ta' Settembru 1996 [3], kif emendata bid-Deċiżjoni 98/403/KE [4]. (2) Fid-dawl tad-Deċiżjoni tal-Kummissjoni 2000/481/KE ta' l-14 ta' Lulju 2000 dwar ir-rikonoxximent ta' "Rinave — Registro Internacional Naval, SA" skond id-Direttiva tal-Kunsill 94/57/KE [5] u d-Deċiżjoni tal-Kummissjoni 2001/890/KE tat-13 ta' Diċembru 2001 dwar ir-rikonoxximent tal-"Hellenic Register of Shipping" skond id-Direttiva tal-Kunsill 94/57/KE [6] il-Kummissjoni għandha taġġorna dik il-lista. (3) Id-Deċiżjoni 96/587/KE għandha għalhekk tiġi emendata, ADOTTAT DIN ID-DEĊIŻJONI: L-Artikolu 1 L-Anness li jinsab mad-Deċiżjoni 96/587/KE qed jinbidel bl-Anness li jinsab ma' din id-Deċiżjoni. L-Artikolu 2 Din id-Deċiżjoni qed tiġi indirizzata lill-Istati Membri. Magħmula fi Brussel, fl-14 ta' Marzu 2002. Għall-Kummissjoni Loyola de Palacio Viċi-President [1] ĠU L 319, tat-12.12.1994, p. 20. [2] ĠU L 274, tas-7.10.1997, p. 8. [3] ĠU L 257, ta' l-10.10.1996, p. 43. [4] ĠU L 178, tat-23.6.1998, p. 39. [5] ĠU L 193, tad-29.7.2000, p. 91. [6] ĠU L 329, ta' l-14.12.2001, p. 72. -------------------------------------------------- L-ANNESS L-Anness qed jinbidel b'dan li ġej: "1. L-organizzazzjonijiet li għandhom ir-rikonoxximent fuq il-bażi ta' l-Artikolu 4(1) tad-Direttiva 94/57/KE: American Bureau of Shipping (ABS) Bureau Veritas (BV) China Classification Society (CCS) Det Norske Veritas (DNV) Germanischer Lloyd (GL) Korean Register of Shipping (KR) Lloyd's Register of Shipping (LR) Nippon Kaiji Kyokai (NK) Registro Italiano Navale (RINA) Russian Maritime Register of Shipping (RS) 2. L-organizzazzjonijiet rikonoxxuti fuq il-bażi ta' l-Artikolu 4(3) tad-Direttiva 94/57/KE: Hellenic Register of Shipping (HR) (L-effetti ta' dan ir-rikonoxximent huma limitati għall-Greċja) Registro Internacional Naval, SA (RINAVE) (L-effetti ta' dan ir-rikonoxximent huma limitati għall-Portugall)." --------------------------------------------------
Official Journal C 150 , 22/06/2002 P. 0001 - 0001



Id-Deċiżjoni tal-Kunsill tat-13 ta'Ġunju 2002 li temenda d-Deċiżjoni tal-Kunsill tas-27 ta' Marzu 2000 li tawtorizza lid-Direttur ta' l-Europol biex jidħol f'negozjati dwar ftehim ma' Stati terzi u korpi li m'għandhomx x'jaqsmu ma' l-Unjoni Ewropea. (2002/C 150/01) IL-KUNSILL TA' L-UNJONI EWROPEA, Wara li kkunsidra l-Artikolu 42(2), l-Artikolu 10(4) u l-Artikolu 18 tal-Konvenzjoni dwar l-istabbiliment ta' l-Uffiċċju tal-Pulizija Ewropew (Konvenzjoni ta' l-Europol) [1], Wara li kkunsidra l-Att tal-Kunsill tat-3 ta' Novembru 1998 li jistabbilixxi r-regoli dwar ir-relazzjonijiet esterni ta' l-Europol ma' Stati terzi u korpi li m'għandhomx x'jaqsmu ma' l-Unjoni Ewropea [2], u b'mod partikolari l-Artikolu 2 f'dak l-Att, Wara li kkunsidra l-Att tal-Kunsill tat-3 ta' Novembru 1998 li jistabbilixxi regoli dwar l-ilqugħ ta' informazzjoni mill-Europol minn terzi [3], u b'mod partikolari l-Artikolu 2 f'dak l-Att, Wara li kkunsidra l-Att tal-Kunsill tat-12 ta' Marzu 1999 li jadotta r-regoli dwar it-trasmissjoni ta' data personali mill-Europol għal Stati terzi u korpi terzi [4], u b'mod partikolari l-Artikoli 2 u 3 f'dak l-Att, Billi: (1) Ħtiġijiet operazzjonali u l-bżonn ta' taqbida b'mod effettiv tal-forom organizzati ta' kriminalità permezz ta' l-Europol, speċjalment il-protezzjoni ta' l-euro mill-iffalsifikar, jeħtieġu li l-Albanija, il-Bosnja u l-Ħerzegovina, il-Kroazja, ir-Repubblika Federali tal-Jugoslavja u Dik Li Qabel Kienet ir-Repubblika Jugoslava tal-Maċedonja (FYROM) jiżdiedu fil-lista ta' l-Istati terzi ma' liema d-Direttur ta' l-Europol huwa awtorizzat li jibda n-negozjati. (2) Id-Deċiżjoni tal-Kunsill tas-27 ta' Marzu 2000 [5] għandha għalhekk tiġi emendata, IDDEĊIEDA DAN LI ĠEJ: Artikolu 1 Id-Deċiżjoni tal-Kunsill tas-27 ta' Marzu 2000 hija hawnhekk emendata kif ġej: Fl-Artikolu 2(1): (a) fl-intestatura "Stati Terzi" , l-inċiż li ġej għandu jiżdied, qabel il-Bolivja: "- Albanija"; (b) fl-intestatura "Stati Terzi" , l-inċiż li ġej għandu jiżdied, bejn il-Bolivja u l-Bulgarija: ' "- l-Bosnja u l-Ħerzegovina"; (ċ) fl-intestatura "Stati Terzi" , l-inċiż li ġej għandu jiżdied, bejn il-Kolumbja u Ċipru: "'- il-Kroazja"; (d) fl-intestatura "Stati Terzi" , l-inċiż li ġej għandu jiżdied, bejn l-Estonja u l-Ungerija: "'- ir-Repubblika Federali tal-Jugoslavja" "'- Dik Li Qabel Kienet ir-Repubblika Jugoslava tal-Maċedonja (FYROM)". Artikolu 2 Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej. Artikolu 3 Din id-Deċiżjoni għandha tidħol fis-seħħ fil-ġurnata wara dik ta' l-adozzjoni tagħha. Magħmula fil-Lussemburgu fit-13 ta' Ġunju 2002. Għall-Kunsill Il-President M. Rajoy Brey [1] ĠU C 316, tas-27.11.1995, p.2 [2] ĠU C 26, tat-30.1.1999, p.19. [3] ĠU C 26, tat-30.1.1999, p.17. [4] ĠU C 88, tat-30.3.1999, p. 1. [5] ĠU C 106, tat-13.4.2000, p. 1. --------------------------------------------------